Der er utvivlsomt mange, der allerede nu glæder sig til sommerens udgave af Nibe Festival, og i dag har festivallens yngre publikum så fået endnu mere at se frem til. Nibe Festival har nemlig netop puttet tre nye navne på plakaten frem mod sommerens fest. Der er tale om R&B-drengen Karl William, rapgruppen Benal og freestylerapperen Pede B. Alle er de fremadstormende kunstnere, der enten har fået eller er lige på nippet til at få deres store gennembrud. Karl William slog for alvor sit navn fast i 2016, da han vandt prisen P3 prisen som årets kunstner, mens også Benal og Pede B jævnligt høres på nogle af landets største radiokanaler. Pede B er nok mest kendt for sine optrædener til MC Fight Night, hvor han har slået sit navn fast som en af danmarks bedste rappere. Benal er en rapgruppe, hvis seneste udgivelser har høstet masser af roser, og særligt deres liveoptrædener er garante for en god fest. Der er derfor endnu mere at glæde sig til, når det engang igen bliver sommer.

Referat:
Nibe Festival har netop offentliggjort tre nye upcoming navne, der er kommet på plakaten frem mod sommerens festival.